Zija

Zija var et amerikansk nettverksselskap etablert i 2005 av Kenneth Brailsford. Selskapet ble i 2020 kjøpt opp av Isagenix. Selskapets hovedkontor var i Lehi i Utah hvor nettverksmarkedsføring er delstatens nest største industri.

Brailsford har en lang karriere bak seg innen kosttilskudd, og han startet i 1972 selskapet Nature's Sunshine hvor Kerry Asay lenge var selskapets administrerende direktør.KEB wins Lehi Roller Mills bid, court approves sale  Herald Extra Asay startet i 1996 opp nettverksselskapet Morinda.Tale of the South Pacific Forbes

Gjennom et internasjonalt nettverk av uavhengige distributører solgte Zija kosttilskudd basert på planten moringa.Moringa FAQs  Zija Disse ble markedsført som helsebringende og slankende.Sarah Hershberger and Zija MLM ScienceBlogs Selskapet hadde virksomhet i mer enn 50 land.

Zija vokste raskt de første årene, og ble i 2014 kåret til det raskest voksende selskapet i delstaten av Utah Business Magazine. Bransjemagasinet Direct Selling News rangerte i 2016 Zija som nr. 88 på listen over de største MLM-selskapene internasjonalt. I 2014 oppnådde selskapet sin høyeste årlige omsetning 144 millioner dollar. De påfølgende årene opplevde selskapet gradvis tilbakegang, og forventet å rapportere om en omsetning på rundt 100 millioner dollar for 2019 da det ble kjøpt opp av Isagenix i januar 2020.

I 2015 ble Zija politianmeldt i Sverige av Lotteriinspektionen etter en granskning som konkluderte med mistanke om at selskapet var et pyramidespill.Misstänkt kedjebrevsspel  Lotteriinspektionen  Riksidrottsförbundet advarte også mot Zija fordi et av selskapets kosttilskudd inneholdt efidrin som står på dopinglisten. I 2011 ble den amerikanske tennisspilleren Robert Kendrick utestengt i 8 måneder etter å ha avlagt positiv dopingprøve som ble sporet til det samme kosttilskuddet.

I 2017 kjøpte Zija opp selskapet XanGo.

 Referanser 

Kategori:Nettverksselskaper
Kategori:Selskaper innen alternativ behandling
Kategori:Selskaper fra USA
Kategori:Selskaper etablert i 2005
Kategori:Selskaper opphørt i 2020